De første villabyer blev oprettet på initiativ af lokale [[virksomhed]]er, hvilket blev gjort i samarbejde med jernbaneselskabet, der drev ruten, samt med forskellige [[forening]]er og bevægelser, hvis formål var at samle ligesindede. Mere eksklusive områder var ikke beregnet til "almindelige mennesker", men selv velhavende arbejdere og [[embedsmand|embedsmænd]] på lavere indkomstniveauer kunne nu få chancen for at bosætte sig i mere almindelige områder som [[Duvbo]] eller [[Älvsjö]].<ref>[http://old.stockholmslansmuseum.se/faktabanken/villor-och-egnahem-1890-1910-tal/ Villor och egnahem 1890–1910-tal] Stockholms läns museum</ref> De mest sofistikerede boligbyer var kendetegnet ved deres nærhed til [[vand]], overdådige huse og gode jernbaneforbindelser, mens de mere enkle boliger kun havde nærheden til jernbanen, som de så til gengæld dannede små stationssamfund langs med.
[[Fil:Jjsongate2.jpg|thumb|Bog med [[typehus]]tegninger fra begyndelsen af 1900-tallet af bl.a. [[Jacob Gate]].]]
[[Fil:1923 villa ritning.jpg|thumb|Tegning af mindre parcelhuse fra 1920'erne.]]
[[Fil:Norra Angby 1935.jpg|thumb|Småhusbyggeri uden for Stockholm i [[Norra Ängby]]. Foto fra ca. 1935.]]
Ejerboligbevægelsen ønskede på forskellige måder at gøre det lettere for arbejderne at erhverve deres egen beboelsesejendom med tilhørende mindre jordlodder. Mange af de små [[hus]]e, der voksede op omkring de store byer, var beregnet til to familier, som havde muligheden for at dyrke [[frugt]]er og [[bær]] til deres egne husstande i [[have]]n. Nogle af disse huse bestod af to [[lejlighed]]er, én på hver etage med eget [[køkken]]. I modsætning til [[tjenestebolig]]er, husmandssteder og [[lejebolig]]er, ville ejerbolighuset derimod ikke være ejet af andre end beboeren selv. I nogle områder var der dog kun tilladt ét køkken pr. hvert hus for at undgå de spekulationer, der blandt andet fandt sted i [[Duvbo]], hvor husene ofte blev bygget med en tilhørende lejelejlighed. Der kunne dog gå noget tid, før ejeren helt og fuldt var ejer af sin egen bolig, da det næsten altid var nødvendigt at optage [[lån]], der ville blive betalt tilbage over en længere periode.
Bygninger,_konstruktioner_og_anlæg Kultur Arkitektur Sprog